Kostuin, deel 4 | rooi rose Kostuin, deel 4 | rooi rose
Ek het verlede week interessante vrae oor die gebruik van die woord 'humus' in my webartikel gekry en sal graag dan hierdie week meer aandag wil gee aan hierdie belangrike gronddeeltjie en watter rol dit in die nauur, insluitende menslike gesondheid, speel. Deur Cobus Smit
Ek het dit gedink dit sal makliker wees om die produk wat erdwurms vervaardig humus te noem, maar dit is egter nie heeltemal korrek nie. Sien, dit werk so: 'n Baie groot deel van die organiese materiaal wat in die grond beland, word deur mikro-organismes afgebreek om minerale vry te stel sodat plante dit kan opnneem. Op hierdie manier word stikstof herwin. Dit staan bekend as die stikstofsiklus. Dieselfde geld vir ander voedingstowwe. Dit staan bekend as die voedingstofsiklus. Die hele proses staan dan bekend as mineralisasie. 'n Gedeelte van die organiese materiaal mineraliseer nie, maar vorm nuwe organiese kettings, genaamd polimere. Hierdie polimere is stabiel en weerstandbiedig teen die aksies van mikro-organismes en is dan die donkerbruin of swart gronddeeltjies bekend as humus. Humus bestaan dus nie meer uit selle soos plante en diere nie, maar dit is steeds organies. Dit speel 'n groot rol in die verbetering van grondgehalte en verbeter onder andere die deurlugting en waterhouvermoë van grond.
Volgens Rupert van der Merwe van Probio bevorder gesonde grond gesonde plantgroei. Maar dis nie waar dit eindig nie – wat ons eet, beïnvloed die genetiese potensiaal as mense en diere. Ten einde 'n gesonde immuunstelsel op te bou, sal ons moet kyk na die opbou en instandhouding van gesonde grond.
Erdwurms en mikro-organismes soos die in Probio-bokasji speel 'n belangrike rol in die gesondheid van grond en gevolglik in die gesondheid van diere én mense.